ועדת החינוך, התרבות והספורט, כנסת 17, פרוטוקול מספר 233, 2007-06-28 11:30

מיכאל מלכיאור: עמיתיי, פרופסור קוה, פרופסור גל-נור, סטודנטים מצטיינים והשושבינים לחגיגה גדולה.

מיכאל מלכיאור: אני לא יכול להתעלם מהחדשות שקורות היום ואני מוכרח לשים אותן על השולחן.

מיכאל מלכיאור: גם כאשר יש חתונה, אנחנו שוברים כוס לזכור שלא הכול מושלם, שיש עוד תיקון לעשות בחברה, בחדשות של היום אני מרגיש שזה כתם גדול על החברה הישראלית מכמה וכמה בחינות.

מיכאל מלכיאור: הייתי חייב לבטא את זה יחד עם זה שאני מרגיש שאנחנו בחתונה, בחגיגה מאוד גדולה ומרגשת.

מיכאל מלכיאור: השבוע זה שבוע שבלוח העברי הוא השבוע של הברכה המפורסמת "מה טובו אוהליך יעקב".

מיכאל מלכיאור: אנחנו רואים שלא כל האוהלים תמיד טובים ולא כל משכנותיך ישראל תמיד משכנות טהורים, אבל האוהלים במסורת היהודית שכבר התחילה אצל יעקב אבינו, שהיה איש תם יושב אוהלים, אלו אוהלים של תורה, של לימוד, של השכלה, אלו האוהלים המרכזיים של עם ישראל.

מיכאל מלכיאור: יש ברוך השם קודם כל ריבוי של אוהלים.

מיכאל מלכיאור: הרבה מאוד אוהלים שונים כאשר כל אחד עם הגוון שלו, כל אחד עם הכיוון שלו, והפלורליזם והשאיפה למצוינות שיש במוסדות להשכלה גבוהה בישראל זה מה שאנחנו חוגגים היום.

מיכאל מלכיאור: זה כל מה שיש לנו בסופו של דבר.

מיכאל מלכיאור: זה מה שיש לנו להשקיע בו, זה מה שיש לנו לבנות עתיד, להתוות דרך, זה המתווה שיכול להביא אותנו כחברה ישראלית למקום אחר.

מיכאל מלכיאור: אני גאה שכיושב-ראש ועדת החינוך אני יכול לחגוג אתכם, הטובים שבאוהלים, את הפלורליזם המחשבתי האקדמי, את החגיגה הזאת שנותנת לנו הצצה למה שהחברה שלנו יכולה וצריכה להיות בעתיד.

מיכאל מלכיאור: אני רוצה לברך קודם כל את המצטיינים שהיום יקבלו את התעודות.

מיכאל מלכיאור: יש להם על מה להתגאות, על מה שעשו, על מה שהשיגו ועל ההשקעה שהשקיעו, אבל יש לנו הרבה ציפיות מכם, גם בתחום האקדמי וגם בהובלה של החברה בכל תחום ותחום.

מיכאל מלכיאור: אני לא רואה את התחום האקדמי כמנותק מכלל החברה אלא האוהלים של יעקב והמשכנות של ישראל גם במובן הכי רחב של יעקב וישראל, שיש לנו גם בתוכנו אנשים מהמיעוטים הגדולים בישראל שכלולים פה בתוך מדינתנו, ובוודאי כלולים בברכותינו.

מיכאל מלכיאור: אנחנו ביחד אתכם כמובילי דרך נעשה ישראל יותר טובה, מצטיינת, שלא מתפשרת עם בינוניות, שהולכת אחרי ההצטיינות גם של האדם, גם של החברה, גם של הצדק החברתי, ובעזרת השם נוכל להמשיך ולברך עוד דורות שיבואו לכאן.

מיכאל מלכיאור: אנחנו כוועדת חינוך, ודאי כולנו, מסורים למטרה הזאת.

מיכאל מלכיאור: ברכות מכל הלב.

דניאל פאר: תודה רבה לחבר הכנסת הרב מלכיאור.

דניאל פאר: שותף מלא למסורת זו של הענקת התעודות הוא ועד ראשי האוניברסיטאות שמכנים אותו בקיצור ור"ה.

דניאל פאר: אני מתכבד להזמין את יושב-ראש ועד ראשי האוניברסיטאות ונשיא אוניברסיטת בר-אילן, הפרופסור משה קוה, לברך אתכם, המצטיינים.

משה קוה: ידידיי, יושב-ראש ועדת החינוך של הכנסת הרב מלכיאור, סגן יושב-ראש המועצה להשכלה גבוהה פרופסור גל-נור, מצטיינות ומצטיינים יקרים, בני המשפחה, אני רואה פה הרבה חברי סגל מאוניברסיטאות שגאים ללוות אתכם.

משה קוה: אין ספק, זה יום חגה של הכנסת, של מדינת ישראל, של ההשכלה הגבוהה.

משה קוה: כאשר היוזמה הזאת יצאה לדרך, הייתי גם אז יושב-ראש ועד ראשי האוניברסיטאות, הרעיון היה שצריך פעם בשנה להרים את הראש ולדעת שיש קבוצה תמיד שהיא מובילה בכל תחום.

משה קוה: תחום ההשכלה הגבוהה במדינת ישראל, לא רק שהוא הגיע לראש רשימת המפלס של הגאווה הלאומית בכל סקר, אלא להישגים בלתי רגילים למדינה כל כך צעירה שנמצאת בחזית המדע ברוב התחומים ואם מסתכלים על ההישגים שלנו בעשירייה הפותחת בתחומים הכי מתחרים בעולם, ישראל נמצאת שם.

משה קוה: אין צורך לומר שההישגים שלנו ליחידת השקעה כספית של מדינת ישראל הוא הגבוה ביותר בעולם, ההישגים גבוהים בהשקעה נמוכה.

משה קוה: אתם בעצם הגאווה שלנו כולנו בכל תפקידינו.

משה קוה: אתם הדור הבא של ההשכלה הגבוהה.

משה קוה: מי שסיים בהצטיינות ונמצא במצטיין בתואר הראשון, היינו רוצים לראות אותו ממשיך להצטיין בתואר השני, מי שמצטיין בתואר השני, היינו רוצים לראות אותו מצטיין בתואר השלישי, מי שמצטיין בתואר השלישי, אנחנו רוצים לראות אותו כחבר סגל ההשכלה הגבוהה במדינת ישראל.

משה קוה: לכאורה 86 איש ואישה, מתוך כ-200 אלף סטודנטים, הרי זה מאית אחוז או משהו כזה, ובכל אופן המחלוקת בין כמות ואיכות חותכת את הוויכוח במסורת ישראל כבר אלפי שנה.

משה קוה: ידוע הוויכוח הגדול בין שני נשיאי ישראל, בין רבן גמליאל ורבי אלעזר בן עזריה, כאשר אחד חשב שצריכים להיות בהשכלה הגבוהה של אז רק המצטיינים ביותר ובהם צריך להשקיע.

משה קוה: לפי הגדרתו תלמיד יכול להיות רק מי שתוכו כברו.

משה קוה: לפי הרב מלכיאור, אם באמת נחנך שכל אדם יהיה תוכו כברו, לא נצטרך להזכיר גם בימים חגיגיים את הימים הלא טובים.

משה קוה: ובכל אופן, זה היה מביא מעט מאוד תלמידים.

משה קוה: מצד שני חלק עליו הנשיא הבא אחריו, רבי אלעזר בן עזריה, והוא פתח את בית המדרש בפני כל אחד.

משה קוה: כיוון שאנחנו רוצים לתת השכלה גבוהה לכולם, ולכן יש לנו אוניברסיטאות, מכללות, כדי לפתור את בעיית הנגישות, שכל אחת ואחד שרוצה ללמוד במדינת ישראל יוכל ללמוד, אבל בכל אופן ראש הפירמידה הם אלה התלמידים המצטיינים.

משה קוה: שוב, אני מברך אתכם שתמשיכו להצליח.

משה קוה: אני רואה את העיניים הנוצצות של ההורים.

משה קוה: יש לכם באמת במה להתגאות ובאמת בשם כולנו, בשם כל נשיאי אוניברסיטאות המחקר בישראל וכל אחד ואחת, אני מברך אתכם.

משה קוה: שמעתי שיש כאן סיפור מרגש במיוחד, שיש כאן מצטיינת בת 80 שלא סיימה את שנה א' בגלל הנאצים, הגיעה למדינת ישראל והחליטה כסבתא להיות סטודנטית וסיימה תואר שני בהצטיינות.

משה קוה: אני מברך אותה.

משה קוה: זה מוכיח שההצטיינות לא קשורה לא בגזע, לא במין, לא בדעות ובהחלט אפשר בכל גיל להצטיין.

משה קוה: זאת דוגמה למסירות בתוך האפשרות ללמוד.

משה קוה: עלו והצליחו.

דניאל פאר: תודה רבה לפרופסור קוה.

דניאל פאר: כאן נכבד, הסטודנטיות והסטודנטים נמצאים עמנו כאן היום, הם המצטיינים בהישגיהם לשנה זו בכל אחת מבע אוניברסיטאות המחקר: הטכניון, האוניברסיטה העברית בירושלים, מכון ויצמן למדע, אוניברסיטת תל-אביב, אוניברסיטת בר-אילן, אוניברסיטת חיפה ואוניברסיטת בן-גוריון שבנגב.

דניאל פאר: אני מתכבד להזמין את סגן יושב-ראש המועצה להשכלה גבוהה, הפרופסור יצחק גל-נור, לשאת דברי ברכה.

יצחק גלנטי: תלמידות מצטיינות, תלמידים מצטיינים, בני משפחותיהם עם הניצוץ בעיניים כפי שנאמר, ברכות חמות לכם וברכות גם למורים שלכם.

יצחק גלנטי: שאלה.

יצחק גלנטי: לשם מה מצטיינים?

יצחק גלנטי: אני מניח שרובכם, המצטיינים והמצטיינות, לא שאלתם את עצמכם כי אדם מצטיין שלא על מנת לקבל פרס.

יצחק גלנטי: אדם מצטיין כי המעשה האיכותי הוא חלק מעצמיותו.

יצחק גלנטי: מי שלימודיו הם מאוסים עליו או נעשים כדי לצאת ידי חובה, או מי שלומד כדי לקבל תואר בלבד, סימן שלא יצק בלימודים מעצמו.

יצחק גלנטי: אדם כזה, ברשותכם, למרות הציונים הגבוהים, ואפילו למרות התואר המכובד, יתכן שיישאר בור גמור.

יצחק גלנטי: כן, בור גמור עם דיפלומה.

יצחק גלנטי: הצטיינות מבוססת על אותה הבנה של כל אחד מאתנו, כי הרי נמשיך ללמוד גם בעתיד, כי כדאי לנצל את התקופה הנפלאה הזאת – לא חשוב באיזה גיל – כאשר עדיין הדברים פתוחים, כאשר לא כל דבר בא על מקומו, לנצל אותה כדי לשאוף באמת מלוא חופניים מן הידע, התרבות וההבנה האנושית.

יצחק גלנטי: תלמידים מצטיינים כמוכם מוסיפים לזה מהתלהבותם, מכשרונם, מסקרנותם, ואני בטוח שאתם המצטיינים יודעים בדיוק על מה אני מדבר.

יצחק גלנטי: השאלה השנייה, לא לשם מה להצטיין אלא לשם מה ללמוד.

יצחק גלנטי: כאן כבר אמרו חכמינו וניטש הוויכוח הגדול ביניהם, מה גדול יותר, לימוד או מעשה.

יצחק גלנטי: רבי עקיבא אומר: לימוד גדול יותר.

יצחק גלנטי: התחיל בגיל מאוחר.

יצחק גלנטי: רבי אליעזר אומר: מעשה גדול יותר.

יצחק גלנטי: חזרו ואמרו, לימוד המביא לידי מעשה.

יצחק גלנטי: בכן, זו התשובה לדעתי.

יצחק גלנטי: קודם לומדים ובוחנים כפי שאמר חבר הכנסת מלכיאור על ימינו אלה, קודם בוחנים ובודקים וחושבים, ורק אחר כך עושים.

יצחק גלנטי: בעיניי אין דבר מעשי יותר מאשר תיאוריה טובה.

יצחק גלנטי: כן, שמעתם אותי נכון ואני איש אוניברסיטה.

יצחק גלנטי: אין דבר מעשי יותר מאשר תיאוריה טובה.

יצחק גלנטי: אתם המצטיינים, אני בטוח תגלו זאת גם במהרה.

יצחק גלנטי: אני מאחל לכל אחד ואחת מכם הצלחה רבה בהמשך דרככם.

דניאל פאר: תודה רבה לפרופסור גל-נור.

דניאל פאר: לקראת הענקת התעודות נעשה אתנחתא מוסיקלית.

דניאל פאר: נשמע יצירה לשתי חליליות, פרק שני מתוך סונטה חמישית לחליל של טלמן.

דניאל פאר: ינגנו החלילניות רעות צמחוני ורות קנדיאטי בחליליות אלט.

דניאל פאר: בזאת גבירותיי ורבותיי הנכבדים, הגענו אל התכלית לשמה התכנסנו, הענקת תעודות ההוקרה.

דניאל פאר: התעודות יוענקו על פי סדר הקמתן של אוניברסיטאות המחקר וראשון, הטכניון, מכון טכנולוגי לישראל, נוסד בחיפה בשנת 1924 ובראשו עמד הנשיא הראשון מר ארתור בלוק.

דניאל פאר: נשיא הטכניון כיום הוא הפרופסור יצחק אפלויג והוא מתברך אתה ב-12,499 תלמידים בדיוק.

דניאל פאר: אני שמח להזמין את מצטייני הטכניון, אחד ואחת, ולגבי כל המצטיינים, השיטה היא לעלות מצד ימין ולרדת מצד שמאל.

דניאל פאר: מצטייני הטכניון, מכון טכנולוגי לישראל: רננה גרשוני, תלמידת הפקולטה לכימיה.

דניאל פאר: אור כהן, תלמיד הפקולטה לפיסיקה.

דניאל פאר: עופר כפיר, תלמיד הפקולטה להנדסת חומרים.

דניאל פאר: עלי סאלח מייס, תלמידת בית הספר לרפואה.

דניאל פאר: גלעד פגי, תלמיד הפקולטה להנדסת מכונות והפקולטה למתמטיקה.

דניאל פאר: עדו קמינר, תלמיד הפקולטה להנדסת חשמל.

דניאל פאר: דור שביב, תלמיד הפקולטה להנדסת חשמל.

דניאל פאר: נתנאל לינדנר, תלמיד בית הספר ללימודי מוסמכים, הפקולטה לפיסיקה.

דניאל פאר: אייל פייגנבאום, תלמיד בית הספר ללימודי מוסמכים, הפקולטה להנדסת חשמל.

דניאל פאר: דורית פרשטמן, תלמידת בית הספר ללימודי מוסמכים, הפקולטה לארכיטקטורה ובינוי ערים.

דניאל פאר: האוניברסיטה העברית בירושלים הוקמה שנה לאחר הטכניון, בשנת 1925, בהר הצופים, ואז היו 164 תלמידים.

דניאל פאר: בראשה עמד הנשיא הראשון, הדוקטור יהודה לייב מגנס.

דניאל פאר: נשיא האוניברסיטה כיום הוא הפרופסור מנחם מגידור והיא מתברכת עכשיו ב-22,600 סטודנטים.

דניאל פאר: יעלו ויבואו מצטייני האוניברסיטה העברית.

דניאל פאר: מצטייני האוניברסיטה העברית: חיים אבן זהר, תלמיד הפקולטה למדעי הטבע.

דניאל פאר: יבגני אוסטרובסקי, תלמיד הפקולטה למנהל עסקים.

דניאל פאר: נגה אורן, תלמידת הפקולטה למדעי החברה.

דניאל פאר: ליאור ארנפלד, תלמיד הפקולטה למדעי הרוח.

דניאל פאר: מיטל אשכנזי, תלמידת הפקולטה לחקלאות.

דניאל פאר: נעמה באומגרטן-שרון, תלמידת הפקולטה למדעי הרוח.

דניאל פאר: יונתן בר לב, תלמיד הפקולטה למדעי הטבע.

דניאל פאר: יהונתן ברק, תלמיד הפקולטה למדעי הרוח.

דניאל פאר: מיכל גטניו, תלמידת בית הספר לעבודה סוציאלית.

דניאל פאר: אדם כהן, תלמיד הפקולטה למדעי הרוח.

דניאל פאר: נועה כהן, תלמידת בית הספר לרפואה.

דניאל פאר: ולריה לשינסקי, תלמידת הפקולטה לחקלאות.

דניאל פאר: יונתן עמית, תלמיד הפקולטה למדעי הטבע.

דניאל פאר: דינה פרידמן, תלמידת הפקולטה למדעי החברה.

דניאל פאר: אבירם קוגוט-לוין, תלמיד בית הספר לרפואה.

דניאל פאר: יעל שור, תלמידת הפקולטה למדעי הטבע.

דניאל פאר: יאיר שטיינהרט, תלמיד בית הספר לרפואת שיניים.

דניאל פאר: דנה שרמן, תלמידת בית הספר לרפואה.

דניאל פאר: יוליה שנדרוביץ, תלמידת בית הספר לרוקחות בפקולטה לרפואה.

דניאל פאר: שי שמידט, תלמיד הפקולטה למשפטים.

דניאל פאר: מכון ויצמן למדע ברחובות.

דניאל פאר: נחנך בשנת 1949 והנשיא הראשון שלו היה הדוקטור חיים ויצמן.

דניאל פאר: מאז שנת 1985 החלה בפעולתה מדרשת פיינברג, הגוף האוניברסיטאי של המכון עם 16 תלמידי מחקר.

דניאל פאר: נשיא המכון כיום הוא הפרופסור דניאל זייפמן והמדרשה מתברכת ב-1,240 סטודנטים.

דניאל פאר: אני שמח להזמין את מצטייני מכון ויצמן לשנת 2007.

דניאל פאר: מצטייני מכון ויצמן: איילת ברעם-צברי, דוקטורנטית במחלקה להוראת המדעים.

דניאל פאר: אורנה מן, דוקטורנטית בפקולטה למדעי החיים, במחלקה לביולוגיה מבנית.

דניאל פאר: ד"ר עדי סלומון, מסיימת לימודי דוקטורט בפקולטה לכימיה, במחלקה לחומרים ופני שטח.

דניאל פאר: ערן סלע, דוקטורנט בפקולטה לפיסיקה, המחלקה לפיסיקה של חומר מעובה.

דניאל פאר: ד"ר שרון ריף, מסיימת לימודי דוקטורט בפקולטה לביוכימיה, במחלקה לגנטיקה מולקולרית.

דניאל פאר: רביד שכטר, דוקטורנטית בפקולטה לביולוגיה, במחלקה לנוירוביולוגיה.

דניאל פאר: אלי שכטמן, דוקטורנט בפקולטה למתמטיקה ומדעי המחשב, במחלקה למדעי המחשב ומתמטיקה שימושית.

דניאל פאר: אוניברסיטת תל-אביב נוסדה בשנת 1957.

דניאל פאר: הנשיא הראשון היה הדוקטור ג'ורג' וייז.

דניאל פאר: נשיא האוניברסיטה כיום הוא הפרופסור צבי גליל והיא מתברכת ב-26,675 סטודנטים.

דניאל פאר: יעלו ויבואו מצטייני אוניברסיטת תל-אביב.

דניאל פאר: מצטייני אוניברסיטת תל-אביב: יהונתן אברמסון, תלמיד הפקולטה למדעי הרוח.

דניאל פאר: עידן בלנק, תלמיד תוכנית בינתחומית.

דניאל פאר: שיש ברקוביץ, תלמיד הפקולטה למדעי החברה.

דניאל פאר: רוני ברקת, לתלמיד הפקולטה למדעים מדויקים.

דניאל פאר: דינה גולדין, תלמידת הפקולטה להנדסה.

דניאל פאר: יובל דותן-דיטרסדורף, תלמיד בית הספר לעבודה סוציאלית.

דניאל פאר: גלית הולס, תלמידת הפקולטה לאומנויות.

דניאל פאר: סיון היכל, תלמידת הפקולטה לרפואה.

דניאל פאר: לבנת הרציג, תלמידת הפקולטה למדעי החברה.

דניאל פאר: מירי זנגינה, תלמידת הפקולטה למדעי הרוח.

דניאל פאר: יניב לויתן, תלמיד הפקולטה למדעים מדויקים.

דניאל פאר: נועם נוקד, תלמיד הפקולטה למשפטים.

דניאל פאר: יצחק פדלון, תלמיד בית הספר לניהול.

דניאל פאר: רגינה פיקמן, תלמידת הפקולטה לרפואה.

דניאל פאר: אדיר פרחי, תלמיד הפקולטה למדעי החיים.

דניאל פאר: יונתן פרי, תלמיד הפקולטה למדעים מדויקים.

דניאל פאר: אלעד רוזנהיים, תלמיד הפקולטה למדעי הרוח.

דניאל פאר: נועם שוקד, תלמיד הפקולטה לאומנויות.

דניאל פאר: רונית שטנגל, תלמידת בית הספר לחינוך.

דניאל פאר: אלעד שקד, תלמיד הפקולטה להנדסה.

דניאל פאר: אוניברסיטת בר-אילן נוסדה בשנת 1955 עם 56 סטודנטים.

דניאל פאר: בראשה עמד הנשיא הראשון, הפרופסור פנחס חורגין.

דניאל פאר: נשיא האוניברסיטה כיום הוא הפרופסור משה קוה והיא מתברכת ב-21,010 סטודנטים.

דניאל פאר: יעלו ויבואו מצטייני אוניברסיטת בר-אילן.

דניאל פאר: מצטייני אוניברסיטת בר-אילן: יונתן אדלר, תלמיד הפקולטה ליהדות.

דניאל פאר: ענת בורקוביץ, תלמידת הפקולטה למדעי החיים.

דניאל פאר: יותם בן-יואב, תלמיד הפקולטה למדעי הרוח.

דניאל פאר: מיכאל בריס, תלמיד הפקולטה למשפטים.

דניאל פאר: נתן גולדשטיין, תלמיד הפקולטה למדעי החברה.

דניאל פאר: משה גרוס, תלמיד הפקולטה ליהדות.

דניאל פאר: מירב יעקובסון, תלמידת היחידה ללימודים בינתחומיים.

דניאל פאר: אלי מצרי, תלמיד הפקולטה למדעים מדויקים.

דניאל פאר: ליאת עומרד, תלמידת הפקולטה למדעי החברה.

דניאל פאר: אוי (חוה) קופלוביץ, תלמידת הפקולטה למדעים מדויקים.

דניאל פאר: אוניברסיטת חיפה הוקמה על הר הכרמל בשנת 1963.

דניאל פאר: הנשיא הראשון היה הפרופסור בנימין אקצין.

דניאל פאר: נשיא האוניברסיטה כיום הוא הפרופסור אהרן בן-זאב והיא מתברכת ב-16,480 סטודנטים.

דניאל פאר: אני מתכבד להזמין את הסטודנטים המצטיינים של אוניברסיטת חיפה.

דניאל פאר: המצטיינת הראשונה שתעלה היא רות אלמון, בת 80.

דניאל פאר: רות אומרת שהיא עבדה מגיל 8, אבל עכשיו היא מרגישה שהיא יכולה לומר להיטלר שלא הצליח לנצח אותה.

דניאל פאר: את עבודת המסטר היא הגישה בחוג לביולוגיה אבולוציונית וסביבתית.

דניאל פאר: מצטייני אוניברסיטת חיפה: רות אלמון, תלמידת הפקולטה למדעים והוראתם.

דניאל פאר: עדי בירן, תלמידת הפקולטה למדעי הרוח.

דניאל פאר: זיו גלסברג, תלמיד הפקולטה למדעי החברה והפקולטה למשפטים.

דניאל פאר: ד"ר גבריאל הלוי, תלמיד הפקולטה למשפטים.

דניאל פאר: עדי ליפשיץ, תלמידת הפקולטה למדעי הרווחה ובריאות.

דניאל פאר: דנה צוקרמן, תלמידת הפקולטה לחינוך.

דניאל פאר: נועם רז, תלמיד הפקולטה למדעי הרוח.

דניאל פאר: אופיר שנבל, תלמיד הפקולטה למדעים והוראתם.

דניאל פאר: ורד שפילמן, תלמידת הפקולטה למשפטים.

דניאל פאר: מיטל שפן, תלמידת הפקולטה למדעי החברה.

דניאל פאר: אוניברסיטת בן-גוריון בנגב, הצעירה באוניברסיטאות, נוסדה בשנת 1970, בראשה עמד אז הפרופסור משה פריבס.

דניאל פאר: נשיאת האוניברסיטה כיום היא הפרופסור רבקה כרמי והמוסד מתברך ב-16,000 סטודנטים.

דניאל פאר: אני מתכבד להזמין את הסטודנטים המצטיינים של אוניברסיטת בן-גוריון שבנגב.

דניאל פאר: מצטייני אוניברסיטת בן-גוריון בנגב: שני אוזן, תלמידת הפקולטה למדעי הרוח והחברה.

דניאל פאר: ליאת גולדפרב, תלמידת הפקולטה למדעי הרוח והחברה.

דניאל פאר: רם גל, תלמיד הפקולטה למדעי הטבע.

דניאל פאר: רועי זיוון, תלמיד הפקולטה למדעי הטבע.

דניאל פאר: אורה חפץ, תלמידת הפקולטה למדעי הטבע.

דניאל פאר: רוית לוי, תלמידת בית הספר לניהול.

דניאל פאר: דורון נקר, תלמיד המכונים לחקר המדבר.

דניאל פאר: שחר קובלסקי, תלמיד הפקולטה למדעי ההנדסה.

דניאל פאר: עופר שחר, תלמיד הפקולטה למדעי הבריאות.

דניאל פאר: סטודנטים מצטיינים יקרים, הדוברים בכנס דיברו עליכם טובות, תלו בכם תקוות, אבל מה יש בפיכם לומר לנו?

דניאל פאר: ובכן, נציג הסטודנטים המצטיינים לשנת תשס"ז הוא מיכאל באריס, סטודנט מצטיין לתואר שלישי בפקולטה למשפטים באוניברסיטת בר-אילן.

דניאל פאר: מיכאל הוא בוגר תואר ראשון במשפטים בהצטיינות באוניברסיטה העברית, שם גם סיים בהצטיינות יתרה את התואר השני, ובין כל עיסוקיו הוא עומד בראש מכון משפטי ארץ המכשיר דיינים ויוצר מפגש ידידותי בין עולם ההלכה לעולם המשפט.

דניאל פאר: בימים אלה התבשר על זכייתו בפרס קרן שוף לשנת הלימודים תשס"ח, פרס שמהותו שילוב מצוינות אקדמית עם עשייה קהילתית וחברתית.

דניאל פאר: מגיע לך מי שברך.

מיכאל באריס: ברשות יושב-ראש ועדת החינוך, התרבות והספורט של הכנסת הרב מיכאל מלכיאור, נשיא אוניברסיטת בר-אילן ויושב-ראש ועד ראשי האוניברסיטאות, ור"ה, פרופסור משה קוה, סגן יושב-ראש המועצה להשכלה גבוהה פרופסור יצחק גל-נור, ראשי האוניברסיטאות, חברי כנסת, בני משפחות, אורחים יקרים וחבריי, סטודנטים מצטיינים, מכובדיי.

מיכאל באריס: כל בני האדם שואפים אל הדעת.

מיכאל באריס: כך פותח אריסטו במבט חודר ובנימה אופטימית את פרטי המתה-פיזיקה.

מיכאל באריס: אכן הסקרנות הטבועה באדם לדעת דוחפת את האנושות להישגיה הגדולים.

מיכאל באריס: מכוחה של שאיפה זו האנושות פורצת את מסך הבערות, משיגה לאחור את כוחות החושך של הבורות ואת כל תחלואיה הנלווים, מסירה את הלוט מעל העבר ובונה עולם טוב יותר לקראת העתיד.

מיכאל באריס: דחף זה הוא הכוח המניע את גלגלי השיניים של הטכנולוגיה על רמותיה השונות, חושפת לנו עולמות שונים ביקום שמסביבנו, מאריכה את שנותיו של האדם במאבקו הבלתי נלאה נגד מלאך המוות עצמו, גם נגד נשיקת המוות של האטימות ברוח.

מיכאל באריס: הנשים והגברים היושבים כאן היום, המצוינים שבמצוינים שבמבקשי הדעת היישומית והתיאורטית, הם חוד החנית של מדינת ישראל בשאיפה מתמדת זו ולהם אכן מגיעה הערכה, שכן גם לעמוד על כתפיהם של ענקים מדורות קודמים נדרשים תעוזה, מאמץ, התמדה, יציבות וחזון, בתמצית שאיפה למצוינות.

מיכאל באריס: ובפניכם היום ענקים בזכות עצמם.

מיכאל באריס: על הוקרת

מיכאל באריס: כם ועל תמיכתכם עד כה ובעזרת השם גם בעתיד, של מוסדות ממשלתיים, של מוסדות האקדמיים ובשעת משבר קשה זו אין הדבר טריביאלי כלל ועיקר, בייחוד תמיכתם ועידודם של בני המשפחות, הורים, בני זוג, ילדים, וכנציג קבוצת עלית זאת הנני, העני מדעת, בא לומר לכם היום תודה ומודה מקרב לב לפרופסור קוה ולכם על הזכות לעמוד כאן בניכם.

מיכאל באריס: אם תרשו לי בנימה סקוטית – THANK YOU VERA, VERY MUCH.

מיכאל באריס: בעידן זה של סכנות האורבות לחופש האקדמי, בין היתר בדמות איום של חרמות למיניהם, חשוב להדגיש שבקשת הדעת חושפת את פניה הדמוקרטיות של אותה דעת.

מיכאל באריס: כסוקרטס ברחובות אתונה וכבן אזי בשוקי טבריה והיא גם זו השובה את ליבותיהם של חכמי לב עד כלות.

מיכאל באריס: סוקרטס מסר נפשו עליה בגזרת ההמון הנבער ובן אזי נכנס לפרדס הדעת המתה-פיזי, מיסטי, וגופו לא הכיל את עוצמת תבערת הדעת, הציץ ומת.

מיכאל באריס: כך אנו למדים את השיעור הקשה של החכם מכל אדם, קהלת, ביוסיף דעת, יוסיף מכאוב.

מיכאל באריס: ההיסטוריה האנושית גם לימדתנו מכאובים אחרים של דעת כאשר זו לא הייתה משולבת בהתקדמות אתית, ערכית או רוחנית.

מיכאל באריס: ולכן ניטיב אם נשים לב גם לאופי המיוחד של בקשת הדעת באומה הישראלית.

מיכאל באריס: מפי גדול ההוגים היהודיים, רבי משה בן-מימון, הרמב"ם, אף הוא כהוגים שלפניו וכרבים אחריו, חיפש לבסס את המדע, האתיקה, המשפט, על יסודות ראשוניים איתנים.

מיכאל באריס: בדרכו הייחודית משלב הרמב"ם שם שמים הטוב ביסודות אלה ופותח כך את ספרו משנה תורה: יסוד היסודות ועמוד החכמות, לידה שיש שם מצוי ראשון, הוא ממציא כל נמצא וכל הנמצאים בשמים ובארץ לא נמצאו אלא מעמיקת הימצאו.

מיכאל באריס: בדברי הרמב"ם שאיפת הדעת את השם היא בסיס לאתיקה הקרויה בפיו הלכות דעות לאהבה, לגמולו של היחיד אך גם לחזון אתי אוניברסלי של אחרית הימים והוא חותם את ספרו הנ"ל בחזון הדעת של ישעיה הנביא.

מיכאל באריס: ובאותו הזמן, כותב הרמב"ם, לא יהיה שם לא רעב ולא מלחמה, לא קנאה ותחרות, ולא יהיה עסק כל העולם אלא לדעת את השם בלבד.

מיכאל באריס: ולפיכך יהיו חכמים גדולים ויודעים דברים הסתומים העמוקים וישיגו דעת בוראם כפי כוח האדם שנאמר ומלאה הארץ דעה את אדוני, כמים לים מכסים.

מיכאל באריס: תודה.

דניאל פאר: תודה רבה למיכאל באריס.

דניאל פאר: והנה, ציטוט: אלוהים, תן לי רק עוד מתנה, מתנה קטנה אך נפלאה.

דניאל פאר: אלוהים, תן לי רק עוד מתנה, את השלום על פני האדמה.

דניאל פאר: אלה מלים שחותמות את שירם של דוד חלפון ואיתן מסורי, "אלוהים נתן לך במתנה", ובשיר הזה תחתום מקהלת הכנסת את הטקס.

דניאל פאר: אם כן, המקהלה עולה לבמה בלוויית לידיה צ'רנין הפסנתרית, הגיטריסט אורן זלוטניק, המתופף נדב רוגל, וכמובן המנצחת והמדריכה המוסיקלית רונית בנית.

דניאל פאר: חברי מקהלת הכנסת והנגנים, תודה רבה.

דניאל פאר: תודה מיוחדת למנצחת והמנהלת המוסיקלית רונית בנית.

דניאל פאר: השיר "ביחד" שכתבו שמרית אור וקובי אושרת.

דניאל פאר: לצלילי המקהלה המצוינת הזאת, אנו חותמים את הטקס הזה של הענקת תעודות ההוקרה לסטודנטים המצטיינים לשנת תשס"ז-2007.

דניאל פאר: תודה לכם אנשי הנשיאות על שהואלתם לכבד אותנו בדבריכם ובנוכחותכם.

דניאל פאר: תודה רבה למצטיינים שבזכותם המסיבה הזאת ותודה לכולכם שהואלתם להשתתף בטקס המרגש הזה.

דניאל פאר: תודה רבה.

דניאל פאר: צאתכם לשלום.